# Meulidiguez Qeguin Gaër cure Sant-Yan-ar-Bis

* Barbara celarent Darii Ferio barbalipton.
* Ar Marv barbar a larent Darii ha Ferion,
* E deus lipet Barba gant un teod difèçon.
* En Igromanç, ch. cant pevarzec-varnuguent.
* Aont pe duont e repos Qeguin rar ar C’hure,
* Hac en deis hac en noz, pe me meus un ure,
* P’otramant eo maro, ne meus nep trederen,
* Rac ne stot, na ne gac’h, na ne zêbr yoll esqen.
* Loyer, an organist, a bretant eo maro,
* Ha me bretant ive, comzet nep a garo :
* Te, Qeguin tremeniat, a voar ar mister-se,
* Lavar a galon vad Requiescat in pace.
* O Maro dinatur ! pa c’heus lipet Barba,
* Piou na pe seurt Margot a vouefe resista
* Eus da doliou mortel, pa scòes hep respet
* An dud hac al loënet, memes ar C’heguinet !
* Piou a gredge rancche Qeguin Dom Non mervel,
* Pa sonjet nebeuta, hep nep pec’het marvel,
* Hanvet e voa Margot en corn ur marchossi,
* Pa disas Dom Jacques Bragues e badezi,
* Hep na dour n’hac holên, paëron na maërones,
* Eol sacr, na cierjen, sacrist na maguerez.
* N’ouzon qet dre bés penn commanç e despeigni,
* Ret eo cranchât, passaat ha c’hoesa nêt va fri ;
* Carza va diou-scouarn a zo c’hoas convenabl,
* Crafat va fên, rinça va dent, c’hoas n’on qet capabl,
* Anez ur pez latin ne vo qet ententet,
* Pe mar en ententet, evidon ne ràn qet,
* Hac ouspen trêgont poent a rancfen em sermon :
* Cæsare camæstres, Datisi, Brocardo, Ferison.
* Da laret eo : Cesar a voa cam e vestres,
* Frison, eme Brocard, a ler voa e vates ;
* Mates, mestres pe vreg, n’en deus cas ëon pe gam,
* Na pevern-ze deomp oll, an dra-se ne ra mann ;
* Mes trêgont poent sermon a ve calz inoüus,
* Reduisomp aneze da zaou fors truezus.
* Er c’henta vo guelet talant ha qalite
* Ar Gueguin admirabl, ha mar tiser goude,
* E vo guelet en eil, ric-ha-rac penn-da-benn,
* An domach en deus grêt e deced d’e ferc’hen.
* Qent avanç davantach, goulennomp asistanç
* Ar pint hac ar veren ; neuse gant contenanç,
* Ar voutaill leun en dorn, canomp a voes huel :
* Piguet ha Qeguinet, tout e rencont mervel !
* Mes mar deu din bourda em sermon baroco,
* Me so sur ha certen Bacchus am sicouro.
* Da veza canet, en eur eva, en plaç an Ave Maria :
* Dalc’h da rout, gueren, gueren ;
* Dalc’h da rout, gueren out :
* Dalc’h da rout, gueren, gueren ;
* Dalc’h da rout… lipet out.
* In nomine strinqet, Souben an harinqet,
* Qicq ha bara loüed, Hennes eo va bouëd.
* » Mortuus est anima Qeguin, sine erux, sine lux,
* sine aquabenedictus, et quod pejor est, sine sacerdos ! «
* Me so sur, azennet, ne gomprenit netra,
* Em latin forc’hellec : oguen, cetu bremâ
* An explication demeus a guement-se :
* Allas ! marv eo Margot, siouas corf hac ene !
* QEGUIN Dom Non Garre so marv hac enterret
* En qichen Pont ar Gloër, ha non pas er verret !
* Marv eo c’hoas ur veach, en qichen Pont ar Gloër,
* Maro subitamant, hep na croas na bannier,
* Hac hep dour benniguet, na goulou na letern,
* Hep presanç e c’herent, na memes an estern ;
* Hac ar pes so goassa, hep cloarec na bêleg
* E deus serret e rëor, hac an tam en he beg !…
* Trist eo Dom Non Garre, trist e vignonet qer,
* Trist an amezeyen, trist int oll er c’hartier ;
* En eur guir, en general oll e voar affliget
* Er c’hanton, tro var dro, pot ha plac’h ha loënet,
* Coz, yaoüanc, a hed stad, digentil ha bourc’his
* A draouïen Meriadec, e trêo Sant-Yan-ar-Bis.
* Gant a so glac’haret, e trêo Louisaïc ;
* Ne gleo mui e C’heguin o c’houlen bouëd, bouëdic,
* Ne voa qet, evit guir, mam da Vargodic qès ;
* Mes guelloc’h evit mam, pa voa dei maguerez.
* He zad voa hanvet Richardic, lemm a veg,
* He mam ur Gueguin dû, deomp oll dishanaoudec.
* Ne voa qet bastardes, p’e defoa mam ha tad,
* Na nobl, na roturier, an oll er goar erfât ;
* Decedet eo bepret, daouest de c’halite :
* Leveromp oll brema, Requiescat in pace.
* Goud a rê pemp langach, merc’h henâ Richardic,
* C’houitellat, richanat, ha cana var vuzic.
* An Homo, eme Garan, cure deus a Voüimæc,
* Carre-vras, Maltoutier a gommun Locqirec,
* A zisqas dei gant soign bemol ha becare,
* Ar plein-chant figuret, ar muzic heb dale ;
* He mestr hac he mestres a ziscas dei gallec,
* Hac Ar Baill, a Lanmeur, rimal en brezonec ;
* Cure bihan Garlan, p’otramaut Ar Martin,
* Ha Cure Plougânou parlant res al latin.
* Ar sosnec a ziscas pa voa c’hoas er c’havel,
* Ar gregach voa, me gred, he langach naturel.
* Abaoüe bihanic e clêve proferi
* Jargon graguez couefet ha re da zigouefi.
* Pa ve fachet Margot, ve savet he blëo penn,
* P’evit parlant justoc’h, herisset he c’hriben ;
* Pa gomze deus ur pot, e lare : sac’h ar guin,
* Piller hostaliri, corfadic pe goqin ;
* Stal fall ha polisson a lavare da zarn,
* Reder an toullou fall, pe furcher an davarn ;
* Haillon hac affronter a lare da zarn all,
* Laër, fripon ha mevier, p’otramant aneval.
* D’ar femel e lare : strouillon hac anduillen,
* Penn scanf, penn avelet, jacqesen, libouden,
* Toull stat ha beg sucret, everez ar c’hafe,
* Couillouren effrontet, catel-glanv didalve,
* Pilerez he guenou, conterez mil fablen,
* Goast-langach, ampoeson ha planqen millaoüen,
* Babilleres hep fin, lost-rambre, pil-cojou,
* Mastrouill, ragacheres, cac’herez var an treujou,
* Evit touet Doue ne vouie qet Margot,
* Eva guin, na laëres, na crignat an darbot,
* Mes harzal, gourignal, mianvoal ba blejal ;
* En eur guir, gout a rê difrès pe direval
* An dud hac al loënet, ha c’hoas divertissa
* Qement seurt nation a gaffet er bed-mâ.
* O ! na pebes talant ! Ha c’hoas cleucq ha loayec,
* Pipi-goër ha pagan, lourdot ha mic’hiec,
* Glaoürec, guenou-dibren, fri-toign ha mal peigne,
* Fardel ha lorennec, scantec, tignous ive,
* Tout oc’h eus c'hoant c’hoarzin eus va c’hlêvet, me gred ;
* Mes c’hoarset gement-all, me souteno bepred
* N’oc’h eus qet a rêson, stoterien er ribot,
* O c’hoarzin, pa glêvet eo decedet Margot.
* C’hoarzit eta bepret ac’han da deiz ar varn,
* Hastennit o qinou betec ho tiou-scouarn ;
* Mar gred en o praguez mel a fors da c’hoarzin,
* Me rai var bal va dorn da frotta deus ho min :
* Mes mar qerit guela, me droi deus ar merc’het
* A velàn dre’r blassen partout pladoussennet,
* Ridet o c’hos croc’hen ha crizet o minou
* Evel toul rëor eur marc’h pa gac’h biliennou.
* Cetu-int o vramet, mar deut da vastarat :
* Sevet, sevet, merc’het ; sevet var ho taou droad,
* A nez e refet stal var blad ho lingeri,
* Ne vo n’hac agreabl, na savourabl d’ho fri.
* Grêt emeus va fossibl, auditoret sauvach,
* Da douch ho calonou, hep goasta qen langach ;
* Discuelet ameus dêc’h, en neubeut a gomzou,
* Qaliteou Margot ha darn e zalanchou ;
* Mes c’hoas a ziscuelin, o conta penn-da-benn
* An domach en deus grêt he maro d’e ferc’hen.
* Un Auteur a rapport, hanvet ar Plaut pe Plin,
* N’en deus netra na denn d’e natur ha d’e fin :
* Al louarn, dre natur, a so bepret lostec,
* Hac ar c’had a so rous, berr a lost, scouarnec.
* Mes me lavar ive, qercouls ha Plaut na Plin,
* Penos an nep a goll na ell qet a c’hoarzin ;
* Rac-se Cure Sant-Yan ha Louisaïc qès
* A zo leun o c’halon eus a dristidiguez.
* Ar guyes Fidelic hac ar c’has Maoutic-rous,
* Pe Raminagrobis, a so trist ha picous :
* En eur guir breffamant, e maint oll en canvou
* En traouien Meriadec, canton a Blougânou.
* Nen deo qet hep rêson e c’hoarve qement-se :
* Tout e caryent Margot, ha Margot o c’harye,
* Ha pa guerer eul loen util ha talvoudec,
* E c’heller cunudal, difroncal hep habec ;
* Rac m’em boa trêgont qy ha daou-uguent qyes,
* Hac a zo bet marvet oll gant an avies.
* Ha na guevit-hu qet ennes ur goal goll bras,
* Eun domach, ur revin coll ur sort bagat chass ?
* Oguen p’en em sonjan, se zo neubeut a dra,
* Rac espernet eo din va c’hic ha va bara.
* Mes ah ! coll ur Gueguin hac ur Gueguineres ?
* Ne’r grer qet hep chagrin, ha glac’har hac ingres.
* Clêvet oc’h eus parlant a Berroqet Ver-ver,
* Ar perroqet charmant eus a gouent Never ?
* Ne gavet qet e bar, a lar an tad Gresset,
* En langach eloqant, en sgient, en speret ;
* Mes Ver-ver, m’en prouvo, ne voa nemet ur sot,
* Eur marmous ignorant, comparet gant Margot ;
* Eul lipous, eul liper maguet deus a vonbon,
* Pasteziou, feilletez, machepain ha macaron,
* Abreuvet a liqeur, guin douç ha delicat,
* En eur guir, eur fripon, eur faquin pied-plat :
* Margodic, er c’hontrel, a lar he magueres,
* Ha veve sobramant gant yot ha bara læs.
* He delicata meus a voa craqilinen,
* Hac an draze qen rar ha dar chass o meren.
* Ne voa tam difficil ; yun a rè bep merc’her,
* Medita da zadorn, paterat da voener.
* Ver-ver a voa guisqet en guis al liqichen ;
* Habit guer, reverd glas ha paramant melen ;
* Antretien dispignus, dies da repari,
* Custum eus an divarn, an deboch, ar c’hoari.
* Margot a voa guisqet simpl ha simpl en rous ven,
* Eun habidic bep bloas, dizispign d’he ferc’hen ;
* Ne garrie na butun, sucr, na guin na cafe,
* Devot voa dreist-musur, côves a rê bemde.
* Ha c’hoas e leveret ve perruch na perrot
* Bet biscoas er bed-mâ comparabl gant Margot
* An oll amezeyen a rent testeni vat
* Deus ar c’heuz o deveuz, ha deus o c’halonat ;
* Pa na glêvont pelloc’h Margot o fredoni,
* Ez int oll consternet er glaour hac en mihi.
* Harzal a rê Margot evel eur c’hy bian
* Qent an de, pa zeuet aviziou da glasq tan ;
* Mianvoal a re crén evel ar c’hicher bras :
* Ne chomme var e zro na logoden na ras.
* Pa zeue gragues kær da glasq holen en prest,
* Gant comzou gratius e lavare d’e mestr :
* Autrou, mar plich ganêc’h, roit holên da Jannet ;
* Da Vari, Francesa, Perrin pe Guillemet.
* Piou n’en divije qeuz d’eul lapous qen util,
* Qer coant ha qer charmant, qer savant, qen habil !
* Erfin, e voan eno pa ræs he lamm goassa,
* He huanaden hir hac he bram diveza.
* Biscoas sur ne glêvis eur sort esclam na cri
* Vel a savas neuze var ar ru hac en ty.
* Yudal a rê’r guyez, ar c’has a viniaoüe,
* Ar moc’h a ziroc’he, rëor an dud a vrame.
* Eno neuze Dom Non, evel en disesper,
* A scriff d’e vignonet eul lizer circuler
* Da zont incontinant d’ober prompt un eizvet
* Gant e Gueguin Margot, an deis-se decedet.
* Me meus bet ur c'’opi, concevet er c’his-màn :
* » Mignon, mar am c’heres, me ped, diret amân,
* » Ma raiomp un eizvet gant va c’heguin Margot,
* » Decedet bremâ-soun, en eur gana go-goot.
* » Ouspen e teuyo c’hoas eur certen medecin,
* » Heb laret e hano, anavezet en fin,
* » Hac en deus decidet qeguin ha turzunel
* » A vije leun vuez un heur c’hoas qent mervel.
* » Homo, va mignon bras, n’en deus netra sclêroc’h,
* » A zeuyo da chapier gant Cure Plouezoc’h.
* » Ar Brun, trivet chapier, a zeui da vuzical,
* » Ha ny a c’hrosmolo, herves on ordinal,
* » Ar plein-chant païsant, dre noten pe routin ;
* » Ar Scanf ha Carre-vras, Loyer hac ar Martin
* » Hor sicouro mêvar, mar plich gante donet :
* » Va mallos en o rëor, ma n’en em guevont get.
* » Ar Gall, perruqennec, a zeui da celebri ;
* » Evit eus ar re all, ne vo foëldr an hini.
* » Oguen te, Baillic luch, a renco deomp sermon
* » Drouill-drast he meuleudi, neus cas en pes fêçon.
* » Pa vo grêt an ofiç dre gân ha gant ogrou,
* » Lanchen ha corsaillen, a deot hac a c’hinou ;
* » En eur guir, p’en devo grêt e zever pepini,
* » En em divertisfomp herves hor fantasi :
* » Deut oll ta, mignonet, deut da fest ar vastrouill ;
* » An nep ne deuyo qet a vezo nigoudouill.
* Fin al lizer a so sinet „Non Garre Grom,“
* Chiffret ha paraphet ha cachedet gant plom.
* Orça ta, paganet a so deus va selaou,
* Ma na finv ho calon, ma na scuillet daëlou
* O clêvet eur recit qen trist, qen truezus,
* Me gonjur Jupiter, ha Pluton ha Venus,
* Mercur hac Apollon, Clio, Caliope,
* Da zigas ar foerel dec’h epad ho pue.
* Holla ! c’houi, guelerrien, a regret he maro,
* C’hoezit en he rëoric hac e ressuscito.
* Ma na ra, me reqet dêc’h oll an danaven,
* Ma sclisfomp en daou du betec laret Amen.